सैंतीसवे दिन किसानों ने दी प्रशासन को आमरण अनशन की चेतावनी
कुम्हेर | गुडगांवाकैनाल के दूसरे चरण के निर्माण की मांग को लेकर सैंतीसवे दिन बनयसिंह साबौरा की अध्यक्षता में भदीरा, उसेर, बहरामदा, ऐंचैरा, महरावर, हीगौली, जौदेला, बिरहरू, अस्तावन, भटपुरा, गुदावली, बासरौली कुरवारा, लाकी, बरताई, सहित अन्य गांव के किसानों का जौदेला चौराहा पर महापड़ाव जारी रहा।
महापड़ाव को संबोधित करते हुए भीमसिंह हीगौली ने कहा कि सरकार की अनदेखी और क्षेत्र के जनप्रतिनिधियों द्वारा किसानों की मांग का समर्थन नहीं किए जाने पर महापड़ाव स्थल पर पांच-पांच किसानों ने प्रतिदिन भूखे रह कर आमरण अनशन की चेतावनी देते आंदोलन को तेज की बात कही। किसान नेता रज्जो पचैरा ने कहा कि सरकार द्वारा कैनाल के दूसरे चरण के निर्माण को लेकर पहल नहीं किए जाने पर किसानों ने होली का पर्व नहीं मानने का निर्णय लेते हुए क्षेत्र के जनप्रतिनिधियों पर सरकार के दबाव में रहने का आरोप लगाते हुए किसानों का साथ देने के लिए ज्ञापन देने की बात कही। पूर्व गिरदावर बिहारीलाल यादव ने कहा कि बिना संघर्ष किए सरकार किसानों के शांतिपूर्ण आंदोलन की अनदेखी कर रही है। इस मौके पर अतरसिंह दहवा, धर्मपाल साबौरा ने कहा कि क्षेत्र के जनप्रतिनिधियों की इच्छा शक्ति की कमी के कारण आधा दर्जन से अधिक तहसीलों के दो सौ से अधिक गांव के किसानों के सामने पीने के पानी का भी संकट छाने लगा है। अगर सरकार ने जल्द ही इस समस्या का समाधान नहीं किया तो आंदोलन तेज किया जाएगा। इस मौके पर रामखिलाडी, ठाकुर अकबरसिंह, महावीरसिंह, फत्तेह जाटव, तेजसिंह, प्रेमसिंह, केहरी, वीरीसिह आदि किसान मौजूद थे।
hin_Deva awa_Deva hin_Deva